E E L N Õ U

NARVA LINNAVALITSUS

K O R R A L D U S

Narva .10.2021. a nr \_\_\_\_\_ - k

**M. Chagalli mälestuskivi tasuta**

**üleandmine Narva linnale**

**1. ASJAOLUD JA MENETLUSE KÄIK**

Narva Linnavalitsuse Linnamajandusametile on laekunud eraisiku (V. B.) taotlus, milles soovitakse anda linnale tasuta üle tema poolt Marc Chagallile püstitatud mälestuskivi.

Mälestuskivi asub aadressil Jõesuu tn 78, Narva (katastritunnus 51103:004:0015, üldkasutatav maa 100%). Eraisiku 04.06.2021 avalduse alusel kooskõlastas Narva Linnavalitsuse Linnamajandusamet mälestuskivi asukoha heakorratööd.

Narva Linnavalitsuse Linnamajandusameti kommunaal- ja ehitusosakonna spetsialistid tegid mälestuskivi ümbritseva maa-ala hooldustööde kalkulatsiooni. Sellest järeldub, et ülalnimetatud maa-ala hooldustöödega seotud kulud ei ole linna eelarvele üleliia koormavad.

Narva Linnavolikogu 17.11.2016 määrusega nr 25 vastu võetud Narva Linnavalitsuse Linnamajandusameti põhimääruse § 8 p 1 kohaselt Narva Linnavalitsuse Linnamajandusameti varade osakonna põhiülesandeks on muu hulgas osalemine linnavara valdamist, kasutamist, käsutamist ja omandamist, maa munitsipaliseerimist, munitsipaalmaale hoonestusõiguse seadmist ja vara peremehetuks tunnistamist puudutavate Linnavolikogu ja Linnavalitsuse õigusaktide väljatöötamises. Seoses sellega on vaja anda M. Chagalli mälestuskivi Narva Linnavalitsuse Linnamajandusameti bilanssi.

Küsimus oli arutusel Narva Linnavalitsuse linnavarakomisjoni koosolekul 14.10.2021 (protokoll nr 15), kus otsustati:

2.1. Nõustuda Marc Chagallile püstitatud mälestuskivi tasuta üleandmisega Narva linnale Narva Linnavalitsuse Linnamajandusameti bilanssi.

2.2. Soovitada Narva Linnavalitsuse Linnamajandusametil esitada Marc Chagallile püstitatud mälestuskivi omandamise küsimus Narva Linnavalitsusele istungile otsuse vastuvõtmiseks.

2.3. Narva Linnavalitsuse Linnamajandusametil võtta nimetatud vara oma bilanssi pärast Marc Chagallile püstitatud mälestuskivi Narva linnale tasuta üleandmist.

**2. ÕIGUSLIKUD ALUSED**

Vastavalt Narva Linnavolikogu 21.06.2005. a määrusega nr 20 kinnitatud “Linnavara eeskirja” (edaspidi nimetatud *Eeskiri*) §-le 32 linnavara omandatakse tulenevalt linna elanike huvidest ja Eeskirja § 33 lg 2 kohaselt on linnavara omandamise viisideks linnale vara pärandamine ja kinkimine.

Eeskirja § 35 kohaselt kui asjaga seotud varalised õigused on oluliselt väiksemad kaasnevatest kohustustest võtab linnale tasuta üleantavate asjade ja varaliste kohustuste osas otsuse vastu linnavolikogu. Tasuta üleantava vara hindamise korraldab Linnamajandusamet. Sellise vara valitsejaks on kinkelepingus nimetatud Narva Linnavalitsuse struktuuriüksus või linna ametiasutus. Kui kinke saajaks on Narva linn, määrab vara valitseja linnavalitsus.

**3. OTSUS**

3.1. Omandada tasuta Narva linnale eraisikult (V. B.) Marc Chagallile püstitatud mälestuskivi.

3.2. Narva Linnavalitsuse Linnamajandusametil korraldada punktis 3.1. nimetatud vara tasuta üleandmise lepingu sõlmimine.

3.3. Volitada Narva linnapead Ants Liimetsa allkirjastama Narva linna nimel punktis 3.2. nimetatud leping.

3.4. Narva Linnavalitsuse Linnamajandusametil võtta nimetatud vara oma bilanssi pärast Marc Chagallile püstitatud mälestuskivi Narva linnale tasuta üleandmist.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha käesolev otsus teatavaks ettevõtja eraisikule V.B.

4.3 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Ants Liimets

linnapea Üllar Kaljuste

 linnasekretär